नई दिल्ली। बीजेपी कार्यकर्ताओं द्वारा दक्षिणी त्रिपुरा में सोमवार को रूसी क्रांति के नायक रहे व्लादिमीर लेनिन की प्रतिमा गिराए जाने के बाद मचा बवाल थमने का नाम नहीं ले रहा है। इस मामले में फिलहाल एक ताजा विवाद और जुड़ गया है। भाजपा के राष्ट्रीय महासचिव राम माधव के इस घटना पर एक ट्वीट किया था। जिसे बाद में उन्हें डिलीट करना पड़ा। राम माधव ने लेनिन की प्रतिमा गिराते हुए लोगों की एक फोटो ट्वीट की थी। उन्होंने फोटो के साथ लिखा कि , 'लोग लेनिन की मूर्ति गिराए जाने की चर्चा कर रहे हैं, रूस नहीं ये त्रिपुरा है, चलो पलटाई।'